b"\n_START_ARTICLE_\n5 de 6\n_START_SECTION_\nAmb l'agulla\n_START_PARAGRAPH_\nEl 5 de 6 amb l'agulla \xc3\xa9s un castell de 6 pisos d'al\xc3\xa7ada d'estructura composta format per una estructura de tres amb agulla i una de cinc. El tronc t\xc3\xa9 5 persones per pis a l'estructura del cinc i un pilar de 4 al mig de l'estructura del tres i, en descarregar-se deixa al descobert el pilar.\n_START_SECTION_\nNet\n_START_PARAGRAPH_\nEl 5 de 6 net \xc3\xa9s un castell que t\xc3\xa9 la mateixa estructura i al\xc3\xa7ada que el 5 de 6, per\xc3\xb2 amb la difer\xc3\xa8ncia que es fa sense el suport de la pinya als baixos i els segons. Aix\xc3\xad, mentre els castellers de tronc van pujant, els castellers de pinya volten el castell amb els bra\xc3\xa7os enlaire per\xc3\xb2 sense agafar, preparats per subjectar-los si fos necessari en qualsevol moment._NEWLINE_Com la resta de castells sense pinya, es tracta d'un castell que no se sol veure a les places, ja que les colles el fan a l'assaig com a prova per preparar el mateix castell amb un pis superior, el 5 de 7."